kardosdrur/scandi-wiki huggingface dataset:
Det Sorthvide Hotel

Det Sorthvide Hotel er det andet studiealbum fra den danske popduo Juncker. Det blev udgivet den 27. marts 2006, og indeholder singlen "Bad Vibes". Det er det sidste af duoens albums, hvor Jacob Groth Bastiansen medvirker.

Albummet toppede Hitlisten som #29, og musikmagasinet GAFFA gav det tre ud af seks stjerner.

Spor 
 "Kære Dagbog" - 4:11
 "Flimmerbær" - 3:33
 "Bad Vibes" - 4:02
 "Udenom Indenom" - 4:07
 "Blå" - 3:28
 "Ind Til Mig" - 4:34
 "Lille Splint I Fingeren" - 4:24
 "Når Du Går Fra Mig" - 3:57
 "Ud Af Mit Skjul" - 4:09
 "Sæbeboblenat" - 4:02
 "Festen Er Forbi" - 3:31
 "Det Sorthvide Hotel" - 6:12

Referencer

Eksterne henvisninger 
Det Sorthvide Hotel  på Discogs

Juncker-album
Album fra 2006
Lehmkuhlen

Lehmkuhlen er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
I kommunen, beliggende lige øst for Preetz, ligger landsbyerne Dammdorf, Falkendorf, Lepahn, Rethwisch og Trent.

Trenter See i den sydlige del af kommunen er et velbesøgt fiskevand. Det geografiske midtpunkt i Kreis Plön ligger i nærheden af Kampraden i kommunen.

Fra 1910 til 1938 var der i Rethwisch jernbanestation på Kleinbahn Kirchbarkau–Preetz–Lütjenburg.

Eksterne kilder/henvisninger 

 Kommunens side websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
The Glorious Art of Breaking Little Girls' Hearts and Blowing Big Boys' Brains

The Glorious Art of Breaking Little Girls' Hearts and Blowing Big Boys' Brains er et studiealbum af den danske musiker Lars Muhl, udgivet i 1986 på Genlyd. Det var Muhls første udgivelse i eget navn efter opløsningen af hans gruppe Warm Guns i 1984. 

Albummet indeholder bl.a. Lars Muhls mest kendte komposition "One More Minute", der er blevet indspillet på andre sprog af kunstnere som f.eks. danske Lis Sørensen ("Indtil dig igen", 1985), norske Sissel Kyrkjebø ("Inn til deg", 1986) og franske Fabienne Guyon ("Amour Cristal", 1987).   

Lars Daneskov skrev i musikmagasinet MM i 1986, at Lars Muhl som sangskriver i Warm Guns gang på gang afslørede sig som en af dansk rocks største romantikere, "og også på egen hånd er Muhl manden, der til hver en tid står ved sine laster. Selvfølgelig bliver der på The Glorious Art… tro mod titlen pustet til de store drenges hjerner med rock for fulde gardiner, men det er i første omgang de intime og blødende ballader for nedrullede samme, man bliver ved at vende tilbage til på denne plade. […] Muhl er aldrig bange for at være banal, og det er måske der hans allerstørste styrke ligger. Sålænge det gavner sagen og sangen, viger han ikke tilbage for at låne lidt rundt omkring og benytte sig af det genbrug, han selv engang har kaldt »stafetten mellem generationerne«."

I et tilbageblik, 24 år efter udgivelsen, skrev Torben Bille om albummet, at "anslaget var så grandiost som titlen, en blanding af David Bowie, Scott Walker og Gustav Winckler, og egentlig helt uden for tiden."

Spor

Medvirkende 
 Lars Muhl – vokal, keyboards, kor, arrangementer 
 Troels Møller – trommer, percussion, guitar, mundharpesolo ("Even Losers Get Lucky Sometimes"), arrangementer
 Thomas Breckling – guitar, keyboards, percussion
 Aske Jacoby – guitar, kor, guitarsolo ("Big Boys Are Hungry")
 Finn Verwohlt – guitar
 Bent Warny – guitar
 Tom B. Olesen – bas 
 Jesper Mardahl – bas 
 Simon West – keyboards
 Claes Antonsen – trommer
 Uffe Isaksen – percussion
 Charlotte Hansen – kor
 Thomas Helmig – kor
 Niels Hoppe – blæsere, arrangementer, saxofonsolo ("Why Don't You Love Me", "Behind Closed Doors")
 Stig Boel – blæsere
 Knud Erik Nørgaard – blæsere
 Lars Kvist-Jensen – strygere, arrangementer
 Hanna Høy Hovengaard – strygere
 Dorthe Rolsted Jessen – strygere
 Christina Åstrand – strygere
 Lars Kiehn – arrangementer

Produktion 
  Lars Muhl – producer 
  Thomas Breckling – producer, teknik, mix
 Tom Jeppesen – teknik (assistent)
 Valle V. Petersen (Kaas & Pihlkjær), Brainstorm – albumcover, koncept
 Kim Agersten – foto
 Jesper Mardahl – supervisor

Referencer

Litteratur 
 Muhl, Lars (1993): Sjæl i flammer. Hovedland
 Daneskov, Lars (1986): Det Virtuelle Musikbibliotek på dvm.nu . Anmeldelse, MM (17-11-2015)
 Bille, Torben (2010): Midt i en beat tid - Muhl vendte rocken ryggen (17-11-2015)

Eksterne henvisninger 
 The Glorious Art på Discogs.com (17-11-2015)

Album fra 1986
Lars Muhl-album
Arabisk stenhøne

Arabisk stenhøne () er en fugl i familien fasanfugle, der lever i den sydvestlige del af Arabiske Halvø.

Noter 
 Avibase - the world bird database

Eksterne henvisninger 

Fasanfugle
Fugle fra Arabien
Saint-Marc Girardin

Saint-Marc Girardin, egentlig François Auguste Marc Girardin (født 22. februar 1801 i Paris, død 1. april 1873 i Morsang-sur-Seine) var en fransk forfatter.

Som begavet ung liberal journalist samt fremtrædende lærer ved en højere undervisningsanstalt virkede han i oppositionel retning, til han efter Julirevolutionen fik forskellige embeder, blev deputeret, medlem af undervisningsrådet med mere og navnlig — fra 1834 og siden i omtrendt 30 år — beklædte stillingen som professor i den franske digtekunsts historie ved Paris' Faculté des lettres. Tillige var Girardin i mangfoldige år, til kort før sin død, en af de fornemste medarbejdere ved Journal des Débats. Medlem af det Franske Akademi blev han 1844.

Fra perioden før 1850 er en række litterære arbejder, hvoriblandt Tableau de la marche et des progrés de la littérature française au XVI siècle (1828), ved hvilken han vandt den af Akademiet 1826 udsatte præmie, hvortil også Sainte-Beuve konkurrerede ved en udmærket bog; endvidere Notices politiques et littéraires de l'Allemagne (1834), det for pædagogikkens historie interessante L'instruction intermédiaire et de son etat dans le midi de l'Allemagne (1835—38), Cours de littérature dramatique ou de l'usage des passions dans le drame (5 bind, 1843, ny udgave 1868) og Essais de littérature et de morale (2 bind, 1845).

Under republikken og det andet kejserdømme holdt han sig omtrendt tilbage fra det offentlige liv, men fra 1871 deltog han atter i det politiske røre som deputeret (højre Centrum) og som vicepræsident i Nationalforsamlingen, hvor han bidrog til at styrte Thiers. Med Journal des Débats brød han som gammel mand og skrev til sidst for Journal de Paris. Fra de sidste 25 år af hans liv er bøgerne Souvenirs de voyages et d'études (2 bind, 1852—53), Souvenirs et réflexions politiques d'un journaliste (1859), La Fontaine et les fabulistes (2 bind, 1867), La chute du second empire (1874) og Jean Jacques Rousseau, sa vie et ses ouvrages (2 bind, 1875). Som docent — og skribent — var Saint-Marc Girardin livlig og åndrig, men ikke altid helt pålidelig.

Kilder 

 

Journalister fra Frankrig
Litteraturhistorikere fra Frankrig
Faglitterære forfattere fra Frankrig
Fransksprogede forfattere
Politikere fra Frankrig
Medlemmer af Académie française
Franskmænd i 1800-tallet
Personer fra Paris
Arabisk trappe

Arabisk trappe (Ardeotis arabs) er en fugleart, der lever i Sahel og den sydvestlige del af den Arabiske Halvø.

Noter 
 Avibase - the world bird database

Eksterne henvisninger 

Fugle fra Arabien
Sahelfugle
Trappefugle
Episode II

Episode II er det syvende studiealbum fra den danske percussionduo Safri Duo. Det blev udgivet den 28. maj 2001 på Universal, og var gruppens store gennembrud. Det modtog tre ud af seks stjerner i musikmagasinet GAFFA.

Albummet indeholdt singlen "Played-A-Live", der blev et stort hit verden over. Sangen modtog prisen som Årets danske klubhit ved Danish Music Awards 2001, og i 2002 vandt den prisen som Årets danske hit og Årets danske radiohit. Albummet vandt både Årets danske album, Årets danske dance udgivelse, Årets danske producer og Danish Music Export Award ved DMA. Til Danish Dance Awards i 2002 vandt albummet prisen som "Årets Danske Dance Club Album", mens "Baya Baya" vandt prisen som "Årets Danske Dance Video". Episode II solgte 130.000 eksemplarer i 2001, og var dermed det bedst sælgende album i Danmark dette år, og det endte med at sælge over 160.000 eksemplarer. Samlet solgte Episode II en million eksemplarer internationalt. Albummet blev senere genudsendt i en ny version i 2002, der bl.a. indeholdt en genindspilning af "Sweet Freedom" med Michael McDonald.

Spor 
 Alle sange er produceret af Safri Duo og Michael Parsberg, undtagen "Sweet Freedom" produceret af Safri Duo, Ingo Kunzi, og Michael Parsberg.

Episode II – standard udgave

Episode II – New Edition

Episode II – The Remix Edition

Referencer

Eksterne henvisninger 
Episode II  på Discogs

Safri Duo-album
Album fra 2001
Album fra 2002
We Got the Time

We Got the Time er det andet studiealbum fra den danske pigeduo Creamy. Albummet udkom den 8. november 2000 på RecArt Music. Det indeholder cover versioner af Walkers' "Little Kitty" og Limahls "Never Ending Story".

Spor 

Noter

Referencer 

Popalbum fra Danmark
Creamy
Album fra 2000
Tommy Morrison

Tommy Morrison (født 2. januar 1969, død 1. september 2013) var en amerikansk sværvægtsbokser og skuespiller. I 1993 blev han verdensmester i det mindst anerkendte bokse-verdensforbund WBO. Han er grannevø af skuespilleren John Wayne. Han havde rollen som Tommy Gunn i spillefilmen Rocky V.

Etter en fantastisk amatørkarriere med 49 ud af 50 sejre, deltog han i kvalificering til olympiaden i 1988. Her tabte han imidlertid en splittet point afgørelse mod Ray Mercer.

Morrison blev professionel i 1988 og var det store hvide sværvægts-håb. Hans venstre hook var kendt som en af de mest brutale i sværvægts-klassen.

Morrison var ubesejret da han mødte Ray Mercer om WBO titlen i 1991. Etter at have domineret kampen blev han brutalt slået ud i 5. omgang og fik sit første forsmedelige nederlag. I 1993 fik han imidlertid chancen igen, og boksede mod George Foreman om den ledige WBO titel. Morrison boksede smart over 12 omgang og blev verdensmester på point. Efter sejren var en storkamp mod Lennox Lewis nært forestående, men et overraskende nederlag mod ukendte Michael Bentt slukkede alle lys for Morrison. I 1995 blev det alligevel til en kamp mod Lewis, men dette var ingen titelkamp da Lewis blev slået ud året før og mistede sin titel. Morrsion bar præg af at være over toppen, og blev gradvis plukket fra hinanden før dommeren stoppede kampen i 6 omgang. Året efter fik Morrison dog mulighed for at hilse på en anden stor bokser. Han mødte Razor Ruddock i et sidste forsøg på at redde sin karriere. Razor Ruddock slog Morrison i gulvet i 1 omgang og dominerede kampen. I 6 omgang ramte Morrison dog med en venstre uf af intet og sendte Ruddock i kanvassen. Ruddock var tydeligt ude af stand til at fortsætte og kampen blev stoppet. Morrison havde taget et stort skridt i den rigtige retning.

Samme år testede han positivt for HIV. Bokselicensen blev inddraget og karrieren var forbi. Testen vakte stor opsigt, men Morrison nægtede alligevel at han kunne være smittet af den dødelige virus. Han har over mange år aflagt nye tests og alle har vært negative, men boksekommissionen har alligevel nægtet ham ny licens. Han fik dog nogle få kampe i udlandet men kun sporadisk og mod middelmådige modstandere.

1. september i 2013 døde Morrison på et sygehus i Omaha Nebraska. Dødsårsagen er endnu ikke offentliggjort. Han blev 44 år.

Eksterne henvisninger 

 

Boksere fra USA
Skuespillere fra USA
Sage Stallone

Sage Moonblood Stallone (født 5. maj 1976, død 13. juli 2012) var en amerikansk skuespiller, instruktør, filmproducer og manusforfatter.

Sage Stallone var født i Los Angeles, California som ældste søn af Sasha Czack og Sylvester Stallone. Han var bror til Seargeoh Stallone og halvbror til Sistine, Sophia, og Scarlet Stallone. 

Stallone blev funnet død i Studio City, sandsynligvis som følge af et uheld. 

Af film han medvirkede i kan nævnes Rocky V (1990) og Dagslys (1996) de mest kendte. I begge film spillede far Sylvester hovedrollen.

Eksterne henvisninger
 

Filminstruktører fra USA
Skuespillere fra USA
TV2’s Fight Night

TV2’s Fight Night var en serie af danske bokse-stævner der blev live-transmitteret på TV2. Stævnerne blev primært afholdt i Herning Kongrescenter i Herning og først begivenhed var 15. maj 2010. De faste boksere bestod af Patrick Nielsen, Kim Poulsen og Kasper Bruun og Rudy Markussen. Danske Ahmed Kaddour, Micki Nielsen og Christian Bladt, samt svenske Erik Skoglund og norske Cecilia Brækhus var også med på nogen af stævnerne. Flemming Toft og Claus Borre plejede at kommentere kampene, nogengange med supplering fra tidligere europa-mester Mads Larsen.

Boksning
Tv-programmer fra TV 2 Danmark
Sportsprogrammer fra Danmark
Löptin

Löptin er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Löptin er beliggende ved Löptiner See omkring 16 km nordøst for Neumünster og omkring 8 km sydvest for Preetz ved Bundesstraße 404 fra Kiel mod Bad Segeberg.

I kommunen ligger ud over Löptin, bebyggelserne Behnkenmühlen, Fischkroog og Hohenwühren.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Oscar de la Hoya

Oscar de la Hoya (født 4. februar 1973 i East Los Angeles, Los Angeles) kaldet "The Golden Boy", er en tidligere amerikansk-mexicansk professionel bokser.

Som professionel var han aktiv fra 1992 til 2008, hvor han i tre vægtklasser  vandt 11 titler anerkendt af diverse bokseforbund. Han er på organisationen BoxRec's liste over "bedste boksere gennem tiderne" placeret som nr. 29. 

De La Hoya havde anslåede indtægter på 700 millioner dollars fra pay-per-view i sine kampe gennem karrieren, hvilket gjorde han til den bedst indtjenende ind til Floyd Mayweather Jr. og Manny Pacquiao opnåede større indkomster. 

Som amatør deltog han ved Sommer-OL 1992, hvor han vandt guld i letvægt.

Referencer 

Boksere fra USA
Sugar Ray Leonard

Ray Charles Leonard (født 17. maj 1956, bedst kendt som "Sugar" Ray Leonard), er en tidligere professionel bokser. Han var aktiv som professionel i årene fra 1977 til 1997 og anses af mange at være blandt de største boksere gennem tiderne. Som amatør var han en del af det succesrige hold, der vandt 5 OL-guld ved OL i 1976, og som professionel vandt han verdensmesterskaber i fem vægtklasser 

Leonard var en af de fire boksere, der fik tilnavnet "The Fabulous Four", og som alle mødte hinanden i 1980'erne. Udover Leonard omfattede gruppen Roberto Durán, Thomas Hearns and Marvin Hagler.

Noter

Eksterne henvisninger 

Boksere fra USA
Olympiske mestre fra USA
Medaljevindere ved sommer-OL 1976
Deltagere ved sommer-OL 1976
Boksere ved sommer-OL 1976
Nettelsee

Nettelsee er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Nettelsee er beliggende omkring 16 km nordøst for Neumünster og omkring 8 km sydvest for Preetz ved Bundesstraße 404 fra Kiel til Bad Segeberg. Fra 1911 til 1961 havde Nettelsee jernbanestation på Kleinbahn Kiel–Segeberg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Cecilia Vasa

Cecilia Gustavsdotter Vasa (6. november 1540 - 27. januar 1627) var en svensk prinsesse, der var markgrevinde af Baden-Rodemachern fra 1564 til 1575. Hun var datter af kong Gustav Vasa og dronning Margareta Leijonhufvud og gift med markgreve Christoffer 2. af Baden-Rodemachern.

Markgrevinder af Baden
Prinsesser fra Sverige
Huset Vasa
Personer fra Stockholm
Ernst Widmer

Ernst Widmer (født 25. april 1927 i Aarau, Schweiz - død 3. Januar 1990 i Bahia, Brasilien) var en schweizisk/brasiliansk emigreret komponist, pianist, lærer, dirigent og professor.

Widmer studerede komposition og klaver hos bl.a. Willy Burkhard på Musikkonservatoriet i Zürich.

Efter endt uddannelse, tog han til Brasilien (1956), hvor han slog sig ned og fik brasiliansk statsborgerskab. Han underviste og blev dirigent og artistisk leder for forskellige projekter og orkestre i Brasilien, bl.a. i byen Bahia.

Widmer har komponeret fire symfonier, orkesterværker, korværker, kammermusik, sange og instrumentalværker.
Han komponerede i alle genre indenfor den klassiske musik, lige fra romantisk musik til avantgarde musik .

Udvalgte værker 

 Symfoni nr. 1 "Sertania" (1983) - for orkester
 Symfoni nr. 2 "Fra midten af San Francisco" (1983) - for orkester
 Symfoni nr. 3 (1984) - for orkester
 Symfoni nr. 4 (1986) - for solister kor og orkester

Eksterne henvisninger 
 Om Ernst Widmer på musicweb-international.com 

Komponister fra Schweiz
Komponister fra Brasilien
Pianister fra Brasilien
Dirigenter
Professorer fra Schweiz
Pianister
Gustave Doret

Gustave Charles Vincent Doret (født 20. september 1866 i Aigle, død 19. april 1943 i Lausanne, Schweiz) var en schweizisk komponist og dirigent. Doret studerede først komposition og direktion på Musikkonservatoriet i Berlin, fortsatte derefter på Musikkonservatoriet i Paris hos bl.a. Jules Massenet.

Han har skrevet 2 orkesterværker, en strygerkvartetter, oratorier, operaer, korværker og sange.

Kilde 
 Om Gustave Doret på www.hls-dhs-dss.ch

Komponister fra Schweiz
Dirigenter fra Schweiz
Glamourpuss

Glamourpuss' er det fjerde studiealbum af den danske punkrockgruppe Sort Sol, der udkom den 11. november 1993 på Columbia Records. Albummet indeholdt singlerne "Popcorn", "Shaheeba Bay", og "Let Your Fingers Do the Walking", der alle var med i filmen Nattevagten, og var medvirkende til at albummet blev Sort Sols mest solgte med 100.000 eksemplarer.

Albummet modtog priserne for Årets danske album, Årets danske gruppe, Årets danske rock udgivelse, samt Grøn Prisen, ligesom Flemming Rasmussen blev Årets danske producer ved Dansk Grammy 1994.

Alex Nyborg Madsen og Wili Jønsson synger kor på flere af albummets sange.Glamourpuss'' var det sidste album med guitarist Peter Peter, der forlod bandet i 1995.

Spor

Hitliste

Kilder 

Album fra 1993
Sort Sol-album
Theodore Antoniou

Theodore Antoniou (græsk: Θεόδωρος Αντωνίου, født 10. februar 1935 i Athen, død 26. december 2018 i Athen) var en græsk komponist, dirigent, violinist, underviser og professor.

Antoniou studerede komposition, violin og stemmetræning på Musikkonservatoriet i Athen og studerede herefter direktion på Musikhøjskolen i München og Musikcentret i Darmstadt.

Han har komponeret en symfoni, orkesterværker, en klaverkoncert, kammermusik, violinkoncert, korværker, instrumentalmusik etc. Antoniou var underviser og professor i komposition på forskellige amerikanske universiteter og konservatorier såsom i Boston og Utah.

Udvalgte værker 

 Symfoni (2002) - for orkester
 "Fejring" (1994) - for orkester
 Klaverkoncert (1998) - for klaver og orkester
 "Skolion" (19869 - for orkester

Kilde 
 Om Theodore Antoniou på musicweb-international.com

Komponister fra Grækenland
Dirigenter
Violinister fra Grækenland
Lærere
Professorer
Alekos Xenos

Alekos Xenos (født december 1912 i Zakynthos død 1. September 1995 i Athen, Grækenland) var en græsk komponist og dirigent.

Xenos studerede komposition og direktion på Musikkonservatoriet t i Athen, hos bl.a. Dimitri Mitropoulos.

Han har skrevet 2 symfonier ,orkesterværker, kammermusik, instrumental musik for mange instrumenter etc.

Udvalgte værker 

 Symfoni nr. 1 (19?) - for orkester
 Symfoni nr. 2 "af fred" (1968) - for orkester

Kilde 
 Om Alekos Xenos på musicweb-international.com

Komponister fra Grækenland
Dirigenter
Californisk husskade

Californisk husskade () er en fugl i familien kragefugle, der lever i Californien.

Noter 
 Avibase - the world bird database

Eksterne henvisninger 

Californiens fugle
Kragefugle
Hvidhals

Hvidhals (Irania gutturalis), er en fugl i spurvefugleordenen, der lever i det vestlige Asien.

Eksterne henvisninger 
  Netfugl.dk 
 Avibase - the world bird database

Fluesnappere
Fugle fra Vestasien
Ørnevåge

Ørnevåge (Buteo rufinus) er en rovfugl i høgefamilien, der lever i Nordafrika og Asien.

Eksterne henvisninger 
  Netfugl.dk 
  Avibase - the world bird database

Ægte våger
Fugle fra Centralasien
Fugle fra Nordafrika
Fugle fra Vestasien
SEHA League 2015-16

SEHA League 2015-16 var den femte sæson af SEHA League. Ligaen havde deltagelse af ti hold fra Bosnien og Hercegovina, Hviderusland, Kroatien, Makedonien, Serbien, Slovakiet og Ungarn. De 10 hold spillede først en dobbeltturnering alle-mod-alle, hvor holdene mødtes både ude og hjemme. De seks bedst placerede hold gik videre til slutspillet, der blev afviklet i cupformat.

Turneringen blev vundet af MKB-MVM Veszprém, som i finalen besejrede RK Vardar med 28-26, og som dermed vandt SEHA-titlen for anden sæson i træk og anden gang i alt.

Resultater

Grundspil 

De 10 hold spiller en dobbeltturnering alle-mod-alle, der bliver afviklet i perioden 1. september 2015 - 12. marts 2016. De fire bedst placerede hold går videre til slutspillet.

Slutspil 

Slutspillet med de fire bedste hold blev spillet i Varaždin i perioden 1. - 3. april.

Kilder / eksterne henvisninger 
SEHA League

Noter 

Sæsoner i SEHA League
Håndbold i 2015
Håndbold i 2016
Dykkerantiloper

Dykkerantiloper (Cephalophinae) er en underfamilie af skedehornede.

 Underfamilie Cephalophinae
 Slægt Cephalopus
 Cephalophus spadix
 Cephalophus adersi
 Cephalophus dorsalis
 Cephalophus niger
 Cephalophus nigrifrons
 Cephalophus brookei
 Cephalophus harveyi
 Cephalophus jentinki
 Cephalophus ogilbyi
 Cephalophus callipygus
 Cephalophus rufilatus
 Rød dykkerantilope Cephalophus natalensis
 Cephalophus rubidis
 Cephalophus weynsi
 Cephalophus leucogaster
 Cephalophus crusalbum
 Cephalophus silvicuitor
 Cephalophus zebra
 Slægt Philantomba
 Blå dykkerantilope Philantomba monticola
 Philantomba maxwellii
 Philantomba walteri
 Slægt Sylvicapra
 Dykkerantilope Sylvicapra grimmia

Kilder 
 Systema naturae 2000 (classification) – Taxon: Subfamily Cephalophinae 
 ultimateungulate.com: Order Cetartiodactyla

Eksterne henvisninger
Kronprinsesse Marys Bro

Kronprinsesse Marys Bro, åbnet i 2019, er en ca. 1,4 km lang højbro over Roskilde Fjord syd for Frederikssund. Den er en del af primærrute 53, som er en 9,5 km lang firesporet motortrafikvej, som er en del af den Ny fjordforbindelse ved Frederikssund. Broen er bygget for at aflaste den meget trafikerede Kronprins Frederiks Bro. Det er gratis at køre over broen.

Formål 
Højbroen bærer en firesporet motortrafikvej, og var udset til at være Danmarks første brugerbetalte motortrafikvej.

Konstruktion 
Broen går imellem Marbæk syd for Frederikssund og til Tørslev Hage, som er et sommerhusområde i Hornsherred.
Broen kostede ca. 2 mia. kr. hvor staten selv skød ca. 650 mio. kr i projektet.

Fjordbunden er blød, og bærende jordlag til broens fundamenter ligger i 60 meters dybde.

Historie 
Folketinget indgik i oktober 2006 en aftale om udarbejdelsen af et beslutningsgrundlag til en ny fjordforbindelse ved Frederikssund. 
I 2010 blev den tilhørende miljøkonsekvensrapporten udgivet.
Anlægsloven blev vedtaget i december 2014.
Anlægsarbejdet begyndte i 2016.
Kronprinsesse Marys Bro og Fjordlandsvej blev som planlagt indviet af Kronprinsessen lørdag den 28. september 2019 med stor folkefest og et stort broløb med deltagelse af 10.000 mennesker.
Broen blev åbnet for biltrafik den 30. september 2019.
Den 1. januar 2022 blev brugerbetalingen afskaffet.

Pris 
Det er gratis at krydse broen. 

Prisen var indtil den 1. januar 2022 følgende:
Motorcykler: gratis.
Køretøjer op til 3500 kg: 14 kr.
Køretøjer over 3500 kg: 41 kr.

Kilder 

 

Vejbroer i Danmark
Bygninger, konstruktioner og anlæg i Frederikssund
Transport i Frederikssund
Roskilde Fjord